"Dak x'inhu? Xi storbju hemm?" Inqum bilqiegħda fis-sodda. Maħsud. Nofsni rieqed, nasal fil-kċina u nara platt mal-art imkisser. "Bum" xi ħaġa waqgħet fil-kamra tal-banju! Tiela' niġri nara x'kien. Noqrob lejn il-ħsejjes li qed nisma', ħafna ħsejjes ta' annimali. Aktar ma noqrob, aktar qed nisma' ħoss qawwi. Niftaħ il-bieb, nara ħafna annimali ġo ġnien. "Il-banju fejn hu? Kif sar ġnien?" Nidħol fil-ġnien u l-bieb warajja jisparixxi! Indur biex nara kif noħorġ u ma nara xejn! Nerġa' nħares 'il quddiem u nara raġel twil. "Ejja warajja" jgħidli b'leħen sod. Għandu rasu twila, ġismu rqiq u qisu qatt ma kiel! Għandu kappell akbar minn rasu. Insegwih sa ma jasal ġo għar. L-għar għandu simbolu t'erba' nagħġiet u fetħa kbira. Ir-raġel ma jidhirx aktar u floku qed nara karta. Fuqha hawn miktub IFTAĦ IL-BIEB! "X'bieb? M'hawnx bieb!" Inħares 'l hemm u 'l hawn u fl-aħħar fil-bogħod qed nilmaħ bieb, nimxi lejh. Inmiss idi mal-bieb u mal-ħajt. Il-ħajt inħossu imxarrab, u mal-bieb m'hemmx pum biex niftaħ. Inħabbat u nimbuttah imma ma jiftaħx. Issa sew x'se nagħmel? Kif noħroġ minn hawn? Indunaw tad-dar li l-banju sar ġnien? Jien nibqa' hawn?
Il-Bieb – Daniel Scerri 8b